pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีสนับสนุนการทำงานของคณะกรรมาธิการ ศึกษาแก้ไขรัฐธรรมนูญ ตามกระบวนการรัฐสภา ไม่ห้ามการชุมนุม ขอทุกฝ่ายยึดหลักกฎหมาย
วันอังคารที่ 4 สิงหาคม 2563
นายกรัฐมนตรีสนับสนุนการทํางานของคณะกรรมาธิการ ศึกษาแก้ไขรัฐธรรมนูญ ตามกระบวนการรัฐสภา ไม่ห้ามการชุมนุม ขอทุกฝ่ายยึดหลักกฎหมาย
นายกรัฐมนตรีสนับสนุนการทํางานของคณะกรรมาธิการ ศึกษาแก้ไขรัฐธรรมนูญ ตามกระบวนการรัฐสภา ไม่ห้ามการชุมนุม ขอทุกฝ่ายยึดหลักกฎหมาย
วันนี้ (4 ส.ค. 63) เวลา 13.15 น. ณ ตึกสันติไมตรี (หลังใน) หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยพร้อมรับฟังความเห็นของทุกฝ่ายถึงแนวทางการแก้ไขเพิ่มเติมรัฐธรรมนูญแห่งราชอาณาจักรไทย พ.ศ.2560
นายกรัฐมนตรีกล่าวสนับสนุนการทํางานคณะกรรมาธิการวิสามัญพิจารณาศึกษาปัญหา หลักเกณฑ์และแนวทางการแก้ไขเพิ่มเติมรัฐธรรมนูญแห่งราชอาณาจักรไทย พ.ศ.2560 มีมติให้แก้ไขรัฐธรรมนูญ ขณะนี้ในตอนนี้อยู่ระหว่างการพิจารณาในระดับกรรมาธิการ ซึ่งคาดว่าฝ่ายค้านจะเป็นผู้เสนอญัตติในสภา และรัฐบาลในฐานะฝ่ายบริหารก็จะเสนอร่างฯ ควบคู่กัน อย่างไรก็ตาม เนื่องจากการเปิดประชุมสภามีระยะเวลาจํากัด เชื่อว่าการเปิดสภาสมัยใหม่ รัฐสภาจะได้มีการหารือกันต่อไป ยืนยันรัฐบาลให้ความร่วมมือทุกประการและนายกรัฐมนตรีก็สนับสนุนในส่วนที่แก้ไข โดยพร้อมหารือร่วมกับพรรคร่วมรัฐบาลและฝ่ายค้านด้วย ขณะนี้รัฐบาลในฐานะฝ่ายบริหารกําลังทํางานอย่างเต็มที่เพื่อดูแลเศรษฐกิจและสุขภาพของประชาชนให้เดินควบคู่กันไป โดยเฉพาะการแก้ปัญหาหนี้ครัวเรือน หนี้นอกระบบ หนี้ครัวเรือน ปัญหาที่ดินเพื่อสร้างที่ทํากินให้แก่เกษตรกร โดยต้องมีความสมดุลกันระหว่างการบริหารประเทศและการรับฟังความคิดเห็น
นายกรัฐมนตรียืนยันไม่ห้ามการชุมนุมเพราะเป็นสิทธิตามกฎหมาย เพียงกังวลถึงเยาวชนที่เข้าร่วมชุมนุมขอให้เคารพกติกา พร้อมกําชับให้เจ้าหน้าที่ดูแลความเรียบร้อย ทั้งนี้ พร้อมเปิดเวทีภายในเดือนนี้หรือเดือนหน้า เพื่อพบปะรับฟังความคิดเห็นกับภาคประชาชนโดยเฉพาะเยาวชนคนรุ่นใหม่ ให้มีส่วนช่วยในการวางอนาคตของประเทศไทยด้วย ซึ่งในการเดินสายพบปะสื่อมวลชนของคนรุ่นใหม่ ซึ่งได้มีการแลกเปลี่ยนข้อคิดเห็น พร้อมปรับรูปแบบการนําเสนอภาครัฐบนสื่อโซเชียลมีเดีย ให้กระชับ อ่านง่าย สร้างความรับรู้มากยิ่งขึ้น อาจมีความร่วมมือกับสื่อดิจิทัลในอนาคตด้วย
ในตอนท้าย นายกรัฐมนตรียืนยันขณะนี้ยังไม่มีการแต่งตั้งโฆษกประจําสํานักนายกรัฐมนตรีคนใหม่ ย้ําคุณสมบัติต้องเป็นที่เป็นที่ยอมรับ สามารถสื่อสารทําความเข้าใจกับประชาชน ได้ ชี้แจงหลักการและข้อกฎหมาย ไม่จําเป็นต้องตอบโต้ประเด็นการเมือง เพราะแต่ละพรรคการเมืองมีโฆษกประจําพรรคอยู่แล้ว
.............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-เตือนประชาชน ระวังมิจฉาชีพ ชวน ปลูกอินทผาลัม
วันจันทร์ที่ 28 พฤษภาคม 2561
เตือนประชาชน ระวังมิจฉาชีพ ชวน ปลูกอินทผาลัม
รัฐบาลแจ้งเตือนประชาชนทั่วประเทศไม่ให้หลงเชื่อกลุ่มบุคคลที่แอบอ้างชักชวนให้สมัครปลูกอินทผาลัมและจําหน่ายเมล็ดพันธุ์ให้ปลูก พร้อมกับเสนอผลประโยชน์ว่าจะรับซื้อผลผลิตคืนในราคาสูง
อาทิตย์ที่ 27 พ.ค.61
เตือนประชาชน ระวังมิจฉาชีพ ชวนปลูกอินทผาลัม
ต่อจากนี้ไป ขอเชิญรับฟังไทยคู่ฟ้า ครับ
รัฐบาลแจ้งเตือนประชาชนทั่วประเทศไม่ให้หลงเชื่อกลุ่มบุคคลที่แอบอ้างชักชวนให้สมัครปลูกอินทผาลัมและจําหน่ายเมล็ดพันธุ์ให้ปลูก พร้อมกับเสนอผลประโยชน์ว่าจะรับซื้อผลผลิตคืนในราคาสูง แต่จะต้องเสียเงินค่าสมัคร 100 – 500 บาทต่อราย พร้อมแสดงเอกสารสําคัญ ได้แก่ สําเนาบัตรประจําตัวประชาชน สําเนาทะเบียนบ้าน และสําเนาสมุดบัญชีเงินฝาก ซึ่งเอกสารเหล่านี้อาจถูกมิจฉาชีพนําไปปลอมแปลงหรือแอบอ้างเพื่อทําธุรกรรมทางการเงินหรือหลอกลวงผู้อื่นต่อไป ประชาชนจึงต้องระมัดระวังไม่ตกเป็นเหยื่อของกลุ่มบุคคลกลุ่มนี้ ทั้งนี้ หากผู้ใดพบเห็นการกระทําในลักษณะดังกล่าว สามารถแจ้งเบาะแสได้ที่ที่ว่าการอําเภอทุกแห่ง หรือโทร.สายด่วน ศูนย์ดํารงธรรม 1567
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีขอพรจากสิ่งศักดิ์สิทธิ์ เพื่อให้ปัญหาที่เกิดขึ้นลุล่วงไปด้วยดี
วันอังคารที่ 10 กรกฎาคม 2561
นายกรัฐมนตรีขอพรจากสิ่งศักดิ์สิทธิ์ เพื่อให้ปัญหาที่เกิดขึ้นลุล่วงไปด้วยดี
นายกรัฐมนตรีขอพรจากสิ่งศักดิ์สิทธิ์ เพื่อให้ปัญหาที่เกิดขึ้นลุล่วงไปด้วยดี
วันนี้ (10 กรกฎาคม 2561) เวลา 15.30 ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ให้สัมภาษณ์ถึงแนวคิดการทําบุญประเทศภายหลังที่เกิดเหตุการณ์ใหญ่ขึ้น ในประเทศไทยและส่งผลกระทบด้านจิตใจของคนไทย ว่า วันนี้เราก็ทําบุญกันอยู่แล้วโดยเฉพาะอย่างยิ่งการสวดมนต์ ที่สมเด็จพระเจ้าอยู่หัว ทรงพระราชทานให้มีการจัดสวดมนต์ประจําทุกเดือนซึ่งเป็นการสวดมากกว่า 30 บท เป็นการสวดพี่ยาวพอสมควร และครอบคลุมในทุกมิติ ในส่วนของการทําบุญนั้นทุกหน่วยงานก็มีการทําบุญกันอยู่แล้ว ซึ่งเราก็จะมีการทําบุญตักบาตรต่าง ๆ ในห้วงเวลาอันใกล้นี้อีกด้วย
“ ผมเองในฐานะคนไทยก็ได้บูชาสิ่งศักดิ์สิทธิ์ที่คนไทยให้ความเคารพนับถือ โดยเมื่อวานนี้ (9 ก.ค) ผมก็ได้ขึ้นไปกราบท่านท้าวมหาพรหมที่ประดิษฐานบนตึกไทยคู่ฟ้า ก็ขอพรจากท่าน ซึ่งความจริงผมก็กราบท่านทุกวันโดยมีรูปท่านท้าวมหาพรหมในห้องทํางานของผม แต่เมื่อวานนี้ผมได้ขึ้นไปกราบท่านและขอท่านว่าขอให้การดําเนินการการปฎิบัติงานสําเร็จในวันนี้ท่านก็คงให้มานั่นแหละ ซึ่งผมก็ขอพรจากพระพรหมท่านทุกวัน นอกจากนี้ผมได้มอบหมายให้ผู้แทนไปบูชาและสักการะศาลหลักเมือง ไปกราบขอพรจากพระแก้วมรกต และขอพรจากพระสยามเทวาธิราช ซึ่งเป็นสิ่งศักดิ์สิทธิ์ที่คนไทยเคารพและนับถือถ้าว่างก็อยากให้สื่อมวลชนไปกันบ้าง ไปไหว้สักการะ ก็ขอให้ไป อยากให้เข้าไปกราบองค์ท่านใกล้ๆกันบ้าง ท่านมีความศักดิ์สิทธิ์ทุกอย่างและสิ่งที่สําคัญที่สุดคือพระบารมีปกเกล้าของสมเด็จพระเจ้าอยู่หัว ซึ่งท่านทรงติดตามเรื่องราวต่างๆทั้งหมด และพระองค์ท่านก็ขอให้เป็นหน้าที่ของคณะทํางานและข้าราชการทําไป ท่านทรงพระราชทานให้กําลังใจให้กับพวกเราทุกคนและอะไรที่เราขาดเหลือท่านก็ทรงพระราชทานให้” นายกรัฐมนตรีกล่าว
------------------------------------------------
รัฐบาลไทย-ข่าวทำเนียบรัฐบาล-กห.เร่งระดมความพร้อมทรัพยากรกองทัพ สนับสนุน สธ. รับมือแนวโน้มสถานการณ์ COVID - 19 [กระทรวงกลาโหม]
วันจันทร์ที่ 23 มีนาคม 2563
กห.เร่งระดมความพร้อมทรัพยากรกองทัพ สนับสนุน สธ. รับมือแนวโน้มสถานการณ์ COVID - 19 [กระทรวงกลาโหม]
พล.อ.ชัยชาญ ช้างมงคล รมช.กห.ได้เรียกประชุมหน่วยงานภายใน กห. ติดตามและรับทราบสถานการณ์การแพร่ระบาดของ COVID - 19 รวมทั้งมาตรการต่างๆของรัฐ กทม.และจังหวัดต่างๆที่ออกมาเพิ่มเติม เพื่อประเมินความพร้อมทรัพยากรของ กห.ในการสนับสนุน สธ.รับมือกับปัญหาดังกล่า
ภาพรวม กห.โดยทุกเหล่าทัพ ยังคงความต่อเนื่องในการสนับสนุน สธ.รับมือกับวิกฤตการแพร่ระบาดของ COVID - 19 โดยจัดกําลังพลและบุคลากรทางการแพทย์กระจายเข้าไปช่วยเหลือคัดกรองผู้โดยสารจากท่าอากาศยานหลักและภายในประเทศ พร้อมทั้งได้จัดกําลังพลเพิ่มเติม เข้าไปช่วยคุมเข้มคัดกรองการผ่านเข้าออกในทุกช่องทางของด่านชายแดน 13 แห่ง ทั้งทางบกและทางน้ํา โดยเฉพาะแรงงานต่างชาติที่มีแนวโน้มเคลื่อนตัวมากขึ้น รวมทั้งได้สนับสนุนกําลังพลและยานพาหนะ เข้าไปช่วยเสริมการผลิตและกระจายขนส่งหน้ากากอนามัยจากโรงงาน ไปยังสถานพยาบาลต่างๆ
ขณะเดียวกัน ยังคงการสนับสนุนและจัดหาพื้นที่ควบคุมโรคส่วนรวมเพิ่ม พร้อมทั้งเตรียมพื้นที่หน่วยทหารและกองพันทหารเสนารักษ์รองรับ ผู้ป่วยระดับ 1 และ 2 จํานวน 2,000 เตียง นอกจากนั้นได้เตรียมโรงพยาบาลทหารทั้งส่วนกลางและภูมิภาค 13 แห่ง รองรับผู้ป่วยระดับ 3 สนับสนุนการทํางานของ สธ.ในการบริหารจัดการภาพรวม ขณะที่ปฏิบัติการล้างสิ่งปนเปื้อนและฆ่าเชื้อในพื้นที่สาธารณะ ยังคงดําเนินการต่อเนื่องกันไป
ทั้งนี้ พล.อ.ชัยชาญ’ รมช.กห. ขอให้เร่งประสานกับ สธ. ร่วมจัดทําความสมบูรณ์ของ “ร่างแผนเผชิญเหตุรองรับ COVID-19 กรณีเกิดการแพร่ระบาดเป็นวงกว้างในพื้นที่ กทม.และปริมณฑล “ จากบทเรียนการฝึกร่วมที่ผ่านมา โดยให้เสนอรัฐบาลทราบแผนดังกล่าว เพื่อให้ กทม. โดย “ศูนย์บริหารจัดการทรัพยากรด้านการแพทย์ กทม.” ใช้บริหารจัดการทรัพยากรทางการแพทย์และควบคุมโรคในภาวะเผชิญเหตุ
พร้อมกันนี้ ขอให้ทุกเหล่าทัพสนับสนุนทรัพยากรอย่างเต็มกําลังและทํางานร่วมกับ สธ.และส่วนราชการต่างๆใกล้ชิดมากขึ้น. พร้อมทั้งกําชับ ขอให้ความสําคัญในการดูแลปกป้องกําลังพลและครอบครัว โดยให้กําหนดมาตรการคุมเข้มการป้องกันการแพร่ระบาดภายในหน่วยทหารและที่พักอาศัยของหน่วยทหาร ย้ํากําลังพลต้องมีวินัย รู้หน้าที่และมีความรับผิดชอบตนเองและสังคมอย่างจริงจัง
รัฐบาลไทย-ข่าวทำเนียบรัฐบาล-จุรินทร์ เปิดบูธ โชว์สินค้าไทยขายในจีน รุกเพิ่มตลาดทุกทางเพื่อเพิ่มโอกาสสินค้าไทย
วันพุธที่ 6 พฤศจิกายน 2562
จุรินทร์ เปิดบูธ โชว์สินค้าไทยขายในจีน รุกเพิ่มตลาดทุกทางเพื่อเพิ่มโอกาสสินค้าไทย
(วันพุธที่ 6 พฤศจิกายน 2562 : เซียงไฮ้ จีน)  นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เป็นประธานเปิดบูธจัดแสดงสินค้าไทย
พร้อมทั้งให้สัมภาษณ์สื่อมวลชนเซี่ยงไฮ้ชื่อดัง คือ หลูเจี้ยนจากซีซีทีวีช่อง4 ประเทศจีน เพื่อแนะนําสินค้าไทยซึ่งมีทั้งอาหาร เครื่องสําอาง สมุนไพร สินค้าเพื่อสุขภาพ ขนมขบเคี้ยว และสินค้าหลายสไตล์ ทั้งนี้ส่งเสริมการขายโดยนายจุรินทร์ทําหน้าที่เป็นเซลล์แมนประเทศ นอกจากนั้นยังให้สัมภาษณ์ซีซีทีวีช่อง 13 อีกด้วย โดยสื่อมวลชนจีนให้ความสนใจรองนายกรัฐมนตรีและรัฐมนตรีว่าการกระทรวงพาณิชย์จากประเทศไทยอย่างยิ่ง
รองนายกฯ และคณะ เข้าเยี่ยมชมงาน CIIE 2019โดย ประเทศไทยเข้าร่วม 2 ส่วน คือ Thailand Pavilion เป็น 1 ใน 15 ประเทศ Country of Honor พื้นที่ 256 ตารางเมตร จัดแสดงศักยภาพด้านการค้าการลงทุนการท่องเที่ยวนวัตกรรม และในส่วนของธุรกิจและการลงทุนในจีน Enterprise & Business Exhibition มี ผู้ประกอบการไทยเข้าร่วม 46 ราย โดยมีหน่วยงาน GIT การท่องเที่ยวแห่งประเทศไทยและการยางแห่งประเทศไทย เข้าร่วมด้วยโดยในส่วนการจัดแสดงนี้มีนายธนินท์ เจียรวนนท์ ประธานอาวุโสเครือเจริญโภคภัณฑ์ พร้อมคณะให้การต้อนรับ
โดยก่อนหน้านี้ในช่วงเวลาเช้า 9.00 น.รองนายกฯ และคณะเข้าร่วมหารือกับผู้บริหารระดับสูง Alibaba ที่ : โรงแรม Jin Jiang Tower โดยความร่วมมือระหว่างกรมฯ และอาลีบาบา เพื่อพัฒนา SME ไทยให้เข้าสู่แพลตฟอร์ม การค้าออนไลน์ระดับนานาชาติ ข้อตกลงเรื่องเพื่อพัฒนาสินค้าไทย และบุคลากรด้านดิจิทัล การตั้ง TOPTHAI Flagship Store บน Tmall Global จําหน่ายสินค้าแฟชั่น/Personal Care/อาหาร เป้าหมายโดยผู้ประกอบการไทย เข้าร่วม 100 บริษัท ทั้งนี้เป็นการเปิดโอกาสให้สินค้าไทย
ในส่วนประเด็นหารือเพิ่มเติม คือร่วมมือการส่งเสริมการตลาดและส่งออกสินค้าเกษตร ได้แก่ ยางพารา มันสําปะหลัง ปาล์มน้ํามัน ข้าว ผลไม้ และสินค้าศักยภาพ อื่นๆ ของไทย ผ่านแพลตฟอร์มต่างๆ จัดกิจกรรมมหกรรมออนไลน์วันประเทศไทย(Thailand Day) เพื่อส่งเสริมภาพ ลักษณ์ กิจกรรมทางการตลาด และการท่องเที่ยวของ ประเทศไปสู่ผู้บริโภคชาวจีน ถ่ายทอดเทคโนโลยีดิจิทัลสมัยใหม่และความรู้ที่สามารถช่วย อํานวยความสะดวกในการทําธุรกิจและเพิ่มรายได้ให้กับเกษตรกร
รัฐบาลไทย-ข่าวทำเนียบรัฐบาล-กองทุนเงินให้กู้ยืมเพื่อการศึกษา ชี้แจงกรณีกลุ่มลูกหนี้ กยศ.ขอผ่อนผันการชำระหนี้
วันพุธที่ 9 ตุลาคม 2562
กองทุนเงินให้กู้ยืมเพื่อการศึกษา ชี้แจงกรณีกลุ่มลูกหนี้ กยศ.ขอผ่อนผันการชําระหนี้
กองทุนเงินให้กู้ยืมเพื่อการศึกษา ชี้แจงกรณีกลุ่มลูกหนี้ กยศ.ขอผ่อนผันการชําระหนี้
6 กันยายน พ.ศ. 2562 นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา ชี้แจงข้อเท็จจริงกรณีที่ตัวแทนกลุ่มลูกหนี้ กยศ. ที่ถูกบังคับคดี สืบทรัพย์ และยึดทรัพย์ ยื่นหนังสือร้องเรียนต่อผู้นําฝ่ายค้านเพื่อให้หาทางช่วยเหลือในการชําระหนี้ กยศ. โดยมีข้อเรียกร้องให้ยกเลิกดอกเบี้ย เบี้ยปรับ ค่าทนายความ และค่าธรรมเนียมต่างๆ ให้ชําระเงินคืนเฉพาะเงินต้นทั้งหมดภายในเวลา 15 ปี ยกเลิกการยึดทรัพย์ของผู้กู้และผู้ค้ําประกันทั้งหมด และกรณีผู้ที่ชําระเบี้ยปรับแล้วนั้น ขอให้นํายอดเงินส่วนนี้ไปหักลบจากเงินต้นแล้วให้ชําระคืนต่อไปตามศักยภาพของแต่ละคน รวมถึงขอขยายเวลาการชําระเงินคืน เพราะลูกหนี้ไม่ได้มีงานทําหรือมีเงินเดือนสูงทุกคนว่า ที่ผ่านมากองทุนฯ มีมาตรการช่วยเหลือผู้กู้ยืมอย่างต่อเนื่อง อาทิ ลดเบี้ยปรับในอัตรา ร้อยละ 80 สําหรับผู้กู้ยืมเงินทุกกลุ่มที่ค้างชําระหนี้และปิดบัญชีในครั้งเดียว พักชําระหนี้ 1 ปี สําหรับผู้กู้ยืมที่มีบัตรสวัสดิการแห่งรัฐฯ เป็นต้น สําหรับข้อเรียกร้องของกลุ่มลูกหนี้ กยศ.นี้ เป็นกลุ่มผู้กู้ที่ถูกฟ้องร้องดําเนินคดีและบังคับคดี ซึ่งมีคําพิพากษาแล้ว และมีกําหนดอายุความบังคับคดี ทําให้ติดขัดในข้อกฎหมาย ดังนั้นกองทุนฯ จะรับเรื่องนี้ไปพิจารณา และส่งเรื่องเพื่อหารือข้อกฎหมายกับสํานักงานคณะกรรมการกฤษฎีกา เพื่อขอคําวินิจฉัยแนวทางการปฏิบัติเกี่ยวกับเรื่องนี้ต่อไป อย่างไรก็ตาม ปัจจุบันกองทุนฯ อยู่ระหว่างดําเนินคดีปี 2562 หากผู้กู้รายใดถูกดําเนินคดีให้ไปศาลตามที่นัดหมาย เพื่อขอทําสัญญาประนีประนอม โดยกองทุนฯ ให้สิทธิในการผ่อนชําระหนี้ต่อได้สูงสุดไม่เกิน 15 ปี ขึ้นกับจํานวนทุนทรัพย์ และยังได้ลดเบี้ยปรับอีก 75% แต่หากผู้กู้ยืมผิดนัดชําระงวดใดงวดหนึ่งในปีที่ 2 จะนําส่วนลดเบี้ยปรับกลับเข้ามาเป็นหนี้คําพิพากษา
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19)  ประจำวันที่ 18 พฤษภาคม 2563
วันจันทร์ที่ 18 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19)  ประจําวันที่ 18 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 18 พฤษภาคม 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่18 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทย วันนี้มีผู้ติดเชื้อรายใหม่ 3 ราย เป็นผู้มีประวัติสัมผัสกับผู้ติดเชื้อรายก่อนหน้านี้ (พบที่ จ.นนทบุรี 2 ราย, ภูเก็ต 1 ราย) มีผู้ป่วยกลับบ้านได้ 1 ราย รวมกลับบ้านสะสม 2,857 ราย คิดเป็นร้อยละ 94.26 ทําให้ขณะนี้มีผู้ป่วยที่ยังรักษาอยู่ในโรงพยาบาล 118 รายหรือคิดเป็นร้อยละ 3.89 ของผู้ป่วยทั้งหมด ไม่มีผู้เสียชีวิตเพิ่ม ผู้เสียชีวิตสะสม 56 ราย รวมผู้ป่วยสะสม 3,031 ราย
จากรายงานผู้ติดเชื้อวันนี้ พบว่าในจํานวนนี้ 1 ราย เป็นผู้ที่มีประวัติสัมผัสใกล้ชิดกับผู้ติดเชื้อรายที่ผ่านมา ส่วนอีก 2 ราย สัมผัสจากการเป็นเพื่อนร่วมงานทํางานในสถานที่เดียวกัน แสดงให้เห็นว่าในสถานที่ทํางานนั้นยังมีความเสี่ยงที่จะอาจเกิดการแพร่เชื้อขึ้นได้ โดยมีปัจจัยหลัก คือ พฤติกรรมของพนักงาน/เจ้าหน้าที่ภายในสํานักงาน โดยเฉพาะกลุ่มเพื่อนที่มีความสนิทสนมอยู่ใกล้ชิดโดยไม่สวมใส่หน้ากากอนามัย/หน้ากากผ้า ดังนั้น เพื่อเป็นการสร้างปราการด่านสุดท้ายสําหรับป้องกันเชื้อโรคเข้าสู่ร่างกาย การสวมหน้ากากอนามัย/หน้ากากผ้าตลอดเวลาขณะที่ออกนอกบ้าน หรืออยู่ในสถานที่ทํางาน การเว้นระยะห่าง หลีกเลี่ยงการรวมกลุ่มรับประทานอาหาร ล้างมือบ่อย ๆ คือสิ่งสําคัญ และขอให้ปฏิบัติอย่างเคร่งครัด ตั้งการ์ดให้มั่น การ์ดอย่าตก เพื่อลดโอกาสเสี่ยงในการติดเชื้อจากผู้ใกล้ชิดและเพื่อนร่วมงาน และลดจํานวนผู้ติดเชื้อรายใหม่ที่อาจเกิดขึ้นได้
****************************** 18 พฤษภาคม2563
*******************************************
รัฐบาลไทย-ข่าวทำเนียบรัฐบาล-“ยุติธรรม” ขับเคลื่อนโครงการยุวชนสมานฉันท์ผสานพลังร่วมแก้ไขปัญหาความขัดแย้งในสังคม
วันอังคารที่ 26 กุมภาพันธ์ 2562
“ยุติธรรม” ขับเคลื่อนโครงการยุวชนสมานฉันท์ผสานพลังร่วมแก้ไขปัญหาความขัดแย้งในสังคม
กระทรวงยุติธรรม ขับเคลื่อนโครงการยุวชนสมานฉันท์ผสานพลังร่วมแก้ไขปัญหาความขัดแย้งในสังคม
ในวันศุกร์ที่ ๒๒ กุมภาพันธ์ ๒๕๖๒ เวลา ๐๘.๓๐ น ณ ตึก ๑๘ อาคารกวนอิม มหาวิทยาลัยรังสิต พันตํารวจโทพงษ์ธร ธัญญสิริ รองปลัดกระทรวงยุติธรรม ในฐานะเลขาธิการคณะกรรมการเสริมสร้างความสมานฉันท์แห่งชาติ เป็นประธานในพิธีเปิดโครงการยุวชนสมานฉันท์ เพื่อเสริมสร้างองค์ความรู้ด้านการเสริมสร้าง ความสมานฉันท์และสันติวิธีให้แก่เยาวชนในสถานศึกษา สร้างเครือข่ายความร่วมมือภาคเยาวชน ในการขับเคลื่อนกิจกรรมและดําเนินการเสริมสร้างความสมานฉันท์ เพื่อสะท้อนแนวคิดและทัศนคติของเยาวชนต่อสภาพปัญหาและความขัดแย้งในสังคม ตลอดจนเป็นแนวทางในการแก้ไขปัญหาและเสริมสร้างความสมานฉันท์โดยสันติวิธี ด้วยกิจกรรมให้ความรู้เบื้องต้นด้านกระบวนการยุติธรรมผ่านฐานการเรียนรู้กระบวนการยุติธรรมในยุค ๔.๐ และนวัตกรรมเพื่อการพัฒนากระบวนการยุติธรรมไทย โดยมี รองศาสตราจารย์ ดร. ธรรมวิทย์ เทิดอุดมธรรม คณบดีสถาบันอาชญาวิทยาและการบริหารงานยุติธรรม วิทยาลัยรัฐกิจ มหาวิทยาลัยรังสิต พร้อมด้วย นักศึกษาทุนกระทรวงยุติธรรม นักศึกษาปริญญาตรี สาขาอาชญาวิทยา และการบริหารงานยุติธรรม มหาวิทยาลัยรังสิต เข้าร่วมฯ
โอกาสนี้ พันตํารวจโทพงษ์ธรฯ กล่าวว่า กิจกรรมดังกล่าวถือเป็นการเชื่อมโยงการทํางานร่วมกันตามบันทึกข้อตกลงความร่วมมือระหว่างกระทรวงยุติธรรมและมหาวิทยาลัยรังสิต เพื่อติดตามผลของนักศึกษาที่ได้รับการสนับสนุนทุนการศึกษาจากมหาวิทยาลัยรังสิต ในด้านงานวิจัยที่ส่งเสริมการพัฒนากฎหมายและการบริหารงานยุติธรรม โดยมุ่งเน้นการพัฒนากลไกการสร้างสันติวัฒนธรรมด้วยเครือข่ายความร่วมมือทั้งภาคประชาชนและเอกชน โดยเฉพาะสถาบันการศึกษาที่จะเป็นการวางรากฐานความรู้ ความคิด ถ่ายทอดองค์ความรู้และพัฒนาการดําเนินงานในมิติเครือข่ายในเชิงพื้นที่ในอนาคต โดยมีนักศึกษาเป็นแกนกลางในการทํางานหลากหลายมิติในภาคกระทรวงยุติธรรมเชิงยุวชน อันจะเป็นการสืบสานการพัฒนางานยุติธรรมให้เกิดขึ้นในสังคมไทย
รัฐบาลไทย-ข่าวทำเนียบรัฐบาล-กระทรวงมหาดไทยจัดพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา สมเด็จพระเจ้าอยู่หัว 28 กรกฎาคม 2561
วันพุธที่ 25 กรกฎาคม 2561
กระทรวงมหาดไทยจัดพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา สมเด็จพระเจ้าอยู่หัว 28 กรกฎาคม 2561
กระทรวงมหาดไทยจัดพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา สมเด็จพระเจ้าอยู่หัว 28 กรกฎาคม 2561
วันนี้ (25 ก.ค. 2561) เวลา 09.00 น. ที่ห้องประชุมราชสีห์ ศาลาว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย เป็นประธานในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน ประจําปี พ.ศ. 2561 เนื่องในโอกาสวันเฉลิมพระชนมพรรษาสมเด็จพระเจ้าอยู่หัว 66 พรรษา 28 กรกฎาคม 2561 โดยมีผู้บริหาร ข้าราชการ และเจ้าหน้าที่ในสังกัดสํานักงานปลัดกระทรวงมหาดไทย เข้าร่วมพิธีอย่างพร้อมเพรียงกัน
โดยในปีนี้ รัฐบาลได้มีมติเห็นชอบให้บูรณาการพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดินเป็นส่วนหนึ่งของกิจกรรมในวันเฉลิมพระชนมพรรษา สมเด็จพระเจ้าอยู่หัว 66 พรรษา 28 กรกฎาคม 2561 ในระหว่างวันที่ 22 – 28 กรกฎาคม 2561 ซึ่งกระทรวงมหาดไทยได้จัดให้มีพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษาสมเด็จพระเจ้าอยู่หัว ขึ้นในวันนี้เพื่อร่วมกันแสดงความจงรักภักดี และน้อมรําลึกในพระมหากรุณาธิคุณที่ทรงมีต่อพสกนิกรชาวไทย และเพื่อเป็นการปลูกฝังอุดมการณ์ให้ข้าราชการทุกคนมีจิตสํานึก ทัศนคติ และอุทิศกายใจในการปฏิบัติราชการเป็นข้าราชการที่ดีเพื่อประโยชน์สุขของประเทศชาติและประชาชน
โอกาสนี้ ปลัดกระทรวงมหาดไทยได้นําข้าราชการกล่าวถวายพระพรชัยมงคล และกล่าวนําถวายสัตย์ ปฏิญาณตนว่า “จะประพฤติปฏิบัติตนเป็นข้าราชการที่ดี มีความซื่อสัตย์สุจริต เจริญรอยตามเบื้องพระยุคลบาท มุ่งมั่นแน่วแน่แก้ไขปัญหาของประเทศชาติและประชาชน สร้างสรรค์คุณประโยชน์แก่แผ่นดิน และดําเนินชีวิต โดยยึดมั่นในหลักธรรม คําสอนแห่งศาสนา ตามแนวทางในพระราโชวาทตลอดไป” .
รัฐบาลไทย-ข่าวทำเนียบรัฐบาล-แอป CBH PLUS ยกระดับการบริการทางการแพทย์
วันศุกร์ที่ 20 กันยายน 2562
แอป CBH PLUS ยกระดับการบริการทางการแพทย์
วันศุกร์ที่ 20 กันยายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
กระทรวงสาธารณสุขโดยโรงพยาบาลชลบุรีร่วมกับภาคเอกชนนําเทคโนโลยีมาช่วยเพิ่มประสิทธิภาพการบริการสู่ยุค 4.0 ตามนโยบายของรัฐบาล ผ่านแอปพลิเคชัน “CBH PLUS” เช่น ระบบจองคิวที่อัพเดทสถานะแบบเรียลไทม์ แจ้งเตือนนัดหมายพบแพทย์ ระบบชําระเงิน ข่าวสารทางสุขภาพ ระเบียนสุขภาพ เข้าถึงประวัติทางการแพทย์ได้ทุกที่ทุกเวลา โดยเป็นแอปพลิเคชันของโรงพยาบาลสังกัด สธ. แห่งแรกที่เชื่อมต่อฐานข้อมูลของสํานักงานหลักประกันสุขภาพแห่งชาติ ซึ่งผู้ป่วยสามารถตรวจสอบสิทธิการรักษาพยาบาลได้ทั้งสิทธิบัตรทอง สิทธิประกันสังคม และสิทธิข้าราชการ ช่วยลดความแออัดและเวลารอคอยของผู้ป่วยที่มารับบริการในโรงพยาบาล โดยเตรียมขยายผลไปยังแห่งอื่น ๆ ต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.พม. ลงพื้นที่เยี่ยมเด็กบนพื้นที่สูง ณ โรงเรียนตำรวจตระเวนชายแดนเจ้าพ่อหลวงอุปถัมภ์ 2 บ้านแม่ละงอง จ.เชียงใหม่
วันจันทร์ที่ 27 มกราคม 2563
รมว.พม. ลงพื้นที่เยี่ยมเด็กบนพื้นที่สูง ณ โรงเรียนตํารวจตระเวนชายแดนเจ้าพ่อหลวงอุปถัมภ์ 2 บ้านแม่ละงอง จ.เชียงใหม่
รมว.พม. ลงพื้นที่เยี่ยมเด็กบนพื้นที่สูง ณ โรงเรียนตํารวจตระเวนชายแดนเจ้าพ่อหลวงอุปถัมภ์ 2 บ้านแม่ละงอง จ.เชียงใหม่ เน้นย้ําระดมความร่วมมือหน่วยงานที่เกี่ยวข้อง พร้อมช่วย ยกระดับคุณภาพชีวิตให้เท่าเทียมใกล้เคียงกับเด็กในเมือง
วันที่ 25 ม.ค. 63 เวลา 10.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมคณะผู้บริหารกระทรวง พม. ร่วมลงพื้นที่พบปะเยี่ยมเยียนประชาชนบนพื้นที่สูง ที่โรงเรียนตํารวจตระเวนชายแดนเจ้าพ่อหลวงอุปถัมภ์ 2 บ้านแม่ละงอง หมู่ 6 ตําบลน้ําแพร่ อําเภอพร้าว จังหวัดเชียงใหม่
นายจุติ กล่าวว่า โรงเรียนแห่งนี้จัดตั้งขึ้นเมื่อ พ.ศ. 2508 พระบาทสมเด็จพระปรมินทรมหาภูมิพลอดุลเดช บรมนาถบพิตร เสด็จพระราชดําเนินทรงเยี่ยมราษฎรในหมู่บ้าน ทรงทราบว่ามีอาคารสภาพไม่แข็งแรง คับแคบ ทําให้เป็นอุปสรรคต่อการเรียนการสอน จึงพระราชทานพระราชทรัพย์ส่วนพระองค์ เพื่อสร้างอาคารเรียนและบ้านพักครู พร้อมทั้งพระราชทานนามโรงเรียนดังกล่าว โดยเปิดทําการสอนตั้งแต่ระดับก่อนประถมศึกษาถึงประถมศึกษา ปัจจุบันมีนักเรียนทั้งสิ้น 106 คน ซึ่งเป็นบุตรหลานของชาวบ้านบนพื้นที่สูงที่มีฐานะยากจน นอกจากนี้ยังได้พบปะและเยี่ยมเยียนประชาชนกลุ่มเป้าหมายทั้งเด็ก เยาวชน แม่เด็กแรกเกิด ผู้สูงอายุและคนพิการ พร้อมยังได้มอบความช่วยเหลือต่าง ๆ ได้แก่ มอบทุนการศึกษาเด็กในครอบครัวยากจน จํานวน 79 ราย อุปกรณ์การเรียน อุปกรณ์การเกษตร ยารักษาโรคและเครื่องอุปโภคบริโภคที่จําเป็น นอกจากนี้ยังร่วมเลี้ยงอาหารกลางวันแก่เด็กและครู และให้การสนับสนุนในการซ่อมแซมปรับปรุงห้องน้ํานักเรียนและห้องพักครูอีกด้วย
นายจุติ กล่าวเพิ่มเติมว่า กิจกรรมครั้งนี้เป็นการทํางานแบบบูรณาการกับหน่วยงานต่างๆ เช่น การเคหะแห่งชาติ กระทรวงเกษตรและสหกรณ์ รวมทั้งอาสาสมัครไทยและต่างประเทศในการเพิ่มทักษะชีวิต การเรียนและภาษา ให้แก่เด็ก อีกทั้งจะร่วมกับหน่วยงานที่เกี่ยวข้องส่งเสริมและพัฒนาหมู่บ้านแห่งนี้ให้เป็นแหล่งท่องเที่ยวเชิงอนุรักษ์วัฒนธรรมของราษฎรพื้นที่สูง เพื่อสร้างรายได้และยกระดับคุณภาพชีวิตให้กับประชาชนในพื้นที่ด้วย ทั้งนี้หากทุกหน่วยงานร่วมกันดูแลเอาใจใส่ ตนเชื่อว่าความเหลื่อมล้ําจะหายไป แล้วจะสามารถสร้างรากฐานที่ดีให้กับประเทศได้อย่างแน่นอน
รัฐบาลไทย-ข่าวทำเนียบรัฐบาล-ปัจจุบันมีวัคซีนป้องกันไวรัสโควิด-19 หรือไม่ ??
วันอังคารที่ 28 เมษายน 2563
ปัจจุบันมีวัคซีนป้องกันไวรัสโควิด-19 หรือไม่ ??
มีวัคซีนป้องกันไวรัสโควิด-19 หรือไม่ ??
Q : ปัจจุบันมีวัคซีนป้องกันไวรัสโควิด-19 หรือไม่ ??
A : ยังไม่มีวัคซีนป้องกันไวรัสโควิด-19 แต่ในประเทศจีนมีการใช้ยา Favilavir รักษาโควิด-19 รวมถึงมีรายงานการใช้ยาหลายขนาน เช่น ยาต้านไวรัสเอดส์ร่วมกับยาต้านไข้หวัดใหญ่ ยาต้านไข้มาลาเรีย เป็นต้น แต่ทั้งหมดนี้ยังต้องได้รับการวิจัยเพิ่มเติมเพื่อยืนยันผลการรักษาที่เชื่อถือได้
รัฐบาลไทย-ข่าวทำเนียบรัฐบาล-กระทรวงยุติธรรม เร่งรัดติดตามกรณีเจ้าหน้าที่ของรัฐเข้าไปมีส่วนเกี่ยวข้องกับการค้ามนุษย์
วันพฤหัสบดีที่ 2 พฤศจิกายน 2560
กระทรวงยุติธรรม เร่งรัดติดตามกรณีเจ้าหน้าที่ของรัฐเข้าไปมีส่วนเกี่ยวข้องกับการค้ามนุษย์
กระทรวงยุติธรรม เร่งรัดติดตามกรณีเจ้าหน้าที่ของรัฐเข้าไปมีส่วนเกี่ยวข้องกับการค้ามนุษย์
ในวันพฤหัสบดีที่ 2 พฤศจิกายน 2560 เวลา 09.๓0 น.
ณ ห้องประชุมกระทรวงยุติธรรม 2 ชั้น 8 อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศาตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
ในฐานะประธานคณะอนุกรรมการติดตามการดําเนินการทางวินัยและการดําเนินคดีกับเจ้าหน้าที่ของรัฐ
มิให้เกี่ยวข้องกับการค้ามนุษย์ ได้เชิญผู้แทนหน่วยงานต่างๆ เช่น สํานักงานศาลยุติธรรม สํานักงานอัยการสูงสุด
สํานักงาน ป.ป.ช. สํานักงานตํารวจแห่งชาติ ฯลฯ เข้าร่วมการประชุมคณะอนุกรรมการติดตามการดําเนินการ
ทางวินัยและการดําเนินคดีกับเจ้าหน้าที่ของรัฐมิให้เกี่ยวข้องกับการค้ามนุษย์ ครั้งที่ ๓/๒๕๖๐
เพื่อติดตามความคืบหน้าผลการดําเนินคดีอาญา วินัย และการฟอกเงิน
ของเจ้าหน้าที่ของรัฐมิให้เกี่ยวข้องกับการค้ามนุษย์ ซึ่งได้กระทําผิดตั้งแต่ปี พ.ศ.๒๕๕๕ จนถึงปัจจุบัน
ปลัดกระทรวงยุติธรรม กล่าวว่า สืบเนื่องจากรัฐบาลได้ให้ความสําคัญกับการแก้ไขปัญหาการค้ามนุษย์
โดยเฉพาะกรณีที่มีเจ้าหน้าที่ของรัฐเข้ามามีส่วนเกี่ยวข้องทั้งเป็นตัวการกระทําความผิดเอง
หรือเรียกรับผลประโยชน์ หรือมีส่วนช่วยเหลือผู้ต้องหาโดยบิดเบือนกระบวนการยุติธรรม
ทําให้ผู้ต้องหาในคดีค้ามนุษย์ไม่ต้องรับโทษหรือรับโทษน้อยลง โดยผลจากการประชุมครั้งนี้จะได้รายงานข้อมูลต่อ
พลเรือเอก ณรงค์ พิพัฒนาศัย รองนายกรัฐมนตรี ประธานคณะกรรมการป้องกันเจ้าหน้าที่ของรัฐ
มิให้เกี่ยวข้องกับการค้ามนุษย์ และประกอบการจัดทํารายงานผลการดําเนินงานป้องกันและปราบปราม
การค้ามนุษย์ของประเทศไทย ประจําปี ๒๕๖๐ ต่อไป
นอกจากนี้ ที่ประชุมได้หารือในประเด็นการเยียวยาผู้เสียหายจากการค้ามนุษย์
โดยเสนอความเห็นไปยังกระทรวงการพัฒนาสังคมและความมั่นคงของมนุษย์
ให้มีการปรับปรุงและแก้ไขกฎหมายที่เกี่ยวข้อง เพื่อให้ผู้เสียหายจากการค้ามนุษย์ได้รับการเยียวยาตามความเหมาะสม
รัฐบาลไทย-ข่าวทำเนียบรัฐบาล-รมว.วท. คนใหม่ตรวจเยี่ยม สวทน. เสนอฝ่ายเลขานุการฯ ปรับปรุงแผนการวิจัยและนวัตกรรม
วันอังคารที่ 27 ธันวาคม 2559
รมว.วท. คนใหม่ตรวจเยี่ยม สวทน. เสนอฝ่ายเลขานุการฯ ปรับปรุงแผนการวิจัยและนวัตกรรม
รมว.วท. คนใหม่ตรวจเยี่ยม สวทน.
26 ธันวาคม 2559 / ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี ตรวจเยี่ยม สํานักงานคณะกรรการนโยบายวิทยาศาสตร์ เทคโนโลยีและนวัตกรรมแห่งชาติ (สวทน.) เนื่องในโอกาสเข้ารับตําแหน่งใหม่ เพื่อรับทราบข้อมูลการดําเนินงานและให้นโยบาย โดยมี นายกิติพงค์ พร้อมวงค์ เลขาธิการ สวทน. พร้อมผู้บริหารระดับสูง ให้การต้อนรับและนําเสนอข้อมูลผลการดําเนินงาน ณ ห้องประชุมหว้ากอ 1 อาคารจัตุรัสจามจุรี ชั้น 14
สําหรับผลงานเด่นและกิจกรรมเร่งด่วนของ สวทน. ใน 4 โครงการ ได้แก่ โครงการสตาร์ทอัพ สวทน. ร่วมกับมหาวิทยาลัยจํานวน 30 แห่งทั่วประเทศ ปรับปรุงหลักสูตรและการเรียนการสอน ทั่วประเทศ นอกจากนี้ยังได้เร่งผลักดันปรับปรุงกฎหมายและกฎระเบียบต่างๆ เพื่อให้ผู้ประกอบการสตาร์อัพสามารถก้าวมาสู่การเป็นนักรบเศรษฐกิจใหม่ ตามวิสัยทัศน์ Thailand 4.0 ได้
นอกจากนี้ ยังเสนอให้ฝ่ายเลขานุการฯ ปรับปรุงแผนการขับเคลื่อนและปฏิรูประบบวิจัยแบบบูรณาการของประเทศให้สอดคล้องกับภารกิจ ที่เกี่ยวข้องกับการวิจัยและนวัตกรรม โดยเฉพาะอย่างยิ่งกลุ่มประชารัฐมาร่วมดําเนินการ เพื่อให้กรอบยุทธศาสตร์การวิจัยและนวัตกรรมแห่งชาติ 20 ปี มีความชัดเจน ครอบคลุม และตอบสนองความต้องการของประเทศ
ข่าวโดย : นางสาวศิริวรรณ หมินหมัน
ภาพโดยและวีดิโอ : นายธนฉัตร มาลาเจริญ นายสุเมธ บุญเอื้อ
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728-3732 โทรสาร 02 333 3834
E-Mail: pr@most.go.th Facebook : sciencethailand
Call Center กระทรวงวิทยาศาสตร์และเทคโนโลยี โทร. 1313